Joseph Quinn

Joseph Quinn (sündinud 26. jaanuaril 1994) on inglise näitleja. 

Ta on tuntud Eddie Munson rolli järgi Netflixi sarjas "Veidrad asjad" (2022). Ta on mänginud ka BBC One'i sarjades "Dickensian" (2016), "Howards End" (2017) ja "Hüljatud" (2018) ning Sky Atlanticu sarjas "Catherine the Great" (2019). Ta mängis teadusulme õudusfilmis "A Quiet Place: Day One" (2024) ja kehastas Getat ajaloolises märulifilmis "Gladiaator II" (2024). 2025. aastal pälvis ta tunnustust mereväe eriüksuse (Navy SEAL) liikme kehastamise eest filmis "Warfare" ja mängis Johnny Stormi / Human Torchi superkangelasefilmis "The Fantastic Four: First Steps" (2025).

 Noorpõlv ja haridus 
Quinn kasvas üles Lõuna-Londonis. Ta isa Anthony töötab Londoni Muusika- ja Draamakunsti Akadeemia (LAMDA) ekraani- ja heliosakonna juhina. Vanemate kaudu on Quinnil nii Briti kui ka Iiri kodakondsus.

Ta õppis aastatel 2007–2012s Emanueli erakoolis. Seejärel läks ta LAMDA draamakooli, mille lõpetas 2015. aastal.

 Töökäik 
Pärast LAMDA lõpetamist valiti Quinn BBC One'i sarja "Dickensian" peategelase Arthur Havishami rolli. Ta mängis 2017. aasta neljaosalises sarjas "Howards End" noore pangaametniku Leonard Basti rollis Hayley Atwelli kõrval. Samal aastal mängis ta lühifilmis "KIN" ja kehastas HBO sarja "Troonide mängu" seitsmendas hooajas Starki sõdurit Konerit. 

Quinn on tuntud ka teatritöö poolest, ta on esinenud Londoni laval National Theatre'is ja Off West Endis. Ta pälvis 2017. aastal Manchester Theatre Awards auhindade jagamisel parima meesnäitleja auhinna stuudiolavastuses rolli eest näidendis "Wish List". Ta nimetati 2018. aastal Screen Internationali "homseks täheks" (Stars of Tomorrow).

2018. aastal mängis Quinn Enjolrasi BBC One'i ekraniseeringus sarjas "Hüljatud" ja tegi mängufilmidebüüdi filmis "Overlord". Järgmisel aastal mängis ta Molly Windsori kõrval põnevusfilmis "Make Up" ja kehastas Tsarevitš Pavelit Sky Atlanticu lühisarjas "Catherine the Great". Ta andis hääle Will Ladislawile BBC Radio 4 ekraniseeringus sarjast "Middlemarch".

2020. aastal mängis ta BBC One'i sarjas "Strike" ja Steve McQueeni teleantoloogia "Small Axe" "Mangrove'i" osas.
vasakul|pisi|Quinn 2022. aastal
2022. aastal saavutas Quinn rahvusvahelise tuntuse Eddie Munsoni rolliga sarja "Veidrad asjad" neljandas hooajas.  Ta valiti rolli 2019. aastal ning hooaja filmimine toimus 2021. aastal. Quinn nomineeriti selle rolli eest Saturni auhinnale parima meeskõrvalosatäitja kategoorias voogedastussarjas. Hiljem võitis ta 2023. aasta MTV filmi- ja teleauhindadel parima läbimurdelise rolli auhinnaJoseph Quinn Wins Breakthrough Performance – MTV Movie & TV Awards 2023, MTV, 8 May 2023 oma töö eest sarjas "Veidrad asjad".

2022. aasta augustis sõlmis Quinn lepingu ettevõttega Creative Artists Agency. Quinn luges sisse videomängu "Lords of the Fallen" uue versiooni treileri. 2022. aasta oktoobris sai temast Gris Diori lõhnaõli reklaamnägu.

Pärast rolli sarjas "Veidrad asjad" mängis Quinn mitmes suuremas stuudiofilmis. Ta mängis koos Lupita Nyong'oga õudusfilmis "A Quiet Place: Day One", mille lavastas Michael Sarnoski ja mis ilmus juunis 2024. Ta kehastas ka Getat ajaloolises märulifilmis "Gladiaator II" , mille lavastas Ridley Scott ja mis ilmus novembris 2024.

2025. aastal mängis Quinn sõjafilmis "Warfare", mille stsenarist ja kaasrežissöör oli Alex Garland. Ta kehastas Johnny Stormi / Human Torchi Marveli kinouniversumi filmis "The Fantastic Four: First Steps" (2025), sama roll on talle planeeritud tulevastes filmides "Avengers: Doomsday" (2026) ja "Avengers: Secret Wars" (2027). Quinn on valitud kehastama George Harrisoni Sam Mendese neljaosalises biitlite ajaloo filmis.

 Filmograafia 
 Film 
Aasta Pealkiri Roll Märkused Viide2018 Overlord Grunauer2019 Make Up Tom2023 HoardMichael2024 A Quiet Place: Day OneEric Gladiaator II Geta2025 Warfare Sam The Fantastic Four: First Steps Johnny Storm / Human Torch2026 Avengers: Doomsday  Filmimine

 Telesarjad 
Aasta Pealkiri Roll Märkused Viide2011Postcode Tim jagu 1.1 2015–2016 Dickensian Arthur Havisham 19 jagu2017 Troonide mäng Koner jagu "Sõjasaak" Howards End  Leonard Bast 4 jagu Timewasters Ralph 2 jagu2018 Hüljatud Enjolras 3 jagu2019 Catherine the Great Tsarevitš Pavel 4 jagu2020 Strike Billy Knight 4 jagu Small Axe PC Dixon jagu "Mangroov"2022 Veidrad asjad Eddie Munson 4. hooaeg

 Lava 
Aasta Pealkiri Roll Režissöör(id) Toimumiskoht Viide 2016 Deathwatch Morris Geraldine Alexander Print Room 2017 Wish ListDean Matthew Xia Royal Court Theatre  MosquitoesLuke Rufus Norris Royal National Theatre  

 Videomängud 
+Videomängude krediidid Aasta Pealkiri Roll Märkused 2025 Fortnite Battle Royale Johnny Storm / Human TorchSarnasus 

 Tunnustus 
Auhind Aasta Kategooria Töö Tulemused Briti sõltumatu filmiauhind2024 Parim ühine pearollNomineeritud MTV filmi- ja teleauhinnad2023 Parim läbimurdeline esitusVõitis Saturni auhinnad2022

 Viited 

Kategooria:Sündinud 1994
Kategooria:Näitlejad
Kategooria:Suurbritannia näitlejad